Na temelju članka 4. stavka 3. Zakona o pravu na pristup informacijama (NN 173/03, 144/10, 37711, 77/11) i članka 21. Statuta Narodne knjižnice Virje KLASA: 612-01/06-01/15, URBROJ: 2137/18-06-1 od 28. prosinca 2006., ravnateljica Narodne knjižnice Virje donosi

**O D L U K U**

**o ustrojavanju Kataloga informacija Narodne knjižnice Virje**

Članak 1.

Ovom Odlukom ustrojava se Katalog informacija koje posjeduje, raspolaže ili nadzire Narodna knjižnica Virje (u daljnjem tekstu: Knjižnica), a u cilju ostvarivanja prava na pristup informacijama u smislu Zakona o pravu na pristup informacijama (u daljnjem tekstu: Zakon).

Članak 2.

Informacijom se u smislu ove Odluke smatra svaki napisani, nacrtani, slikovni, tiskani, snimljeni, magnetni, optički, elektronički ili drugi zapis podataka u pojedinačnom predmetu koji čini sadržajnu cjelinu, a koji posjeduje, kojim raspolaže ili nadzire Narodna knjižnica Virje.

Informacije iz stavka 1. ovog članka koje Narodna knjižnica Virje posjeduje, kojima raspolaže ili koje nadzire, sadržane su u Katalogu informacija Narodne knjižnice Virje koji čini sastavni dio ove Odluke.

Članak 3.

Korisnik prava na informaciju (u daljnjem tekstu: Korisnik) je svaka domaća ili strana fizička ili pravna osoba koja zahtijeva pristup informaciji.

Korisnik ostvaruje pravo na pristup informaciji podnošenjem usmenog ili pisanog zahtjeva Knjižnici sukladno Zakonu.

Ako je zahtjev podnesen u usmenom obliku, o tome će se sastaviti Zapisnik, a ako je podnesen puem telefona ili drugog telekomunikacijskog uređaja, sastavit će se službena zabilješka.

Pisani zahtjev podnosi se na propisanom obrascu.

Članak 4.

Knjižnica ima pravo na naknadu stvarnih materijalnih troškova od korisnika koji nastaju pružanjem informacije sukladno članku 10. Zakona, kao i na naknadu troškova dostave tražene informacije sukladno kriterijima za određivanje visine naknade koje propisuje Agencija za zaštitu osobnih podataka.

Članak 5.

Na temelju zaprimljenog pisanog ili usmenog zahtjeva, Knjižnica je obvezna podnositelju zahtjeva omogućiti pristup informaciji, najkasnije u roku od 15 dana od dana podnošenja zahtjeva.

Rok za ostvarivanje prava na pristup informaciji može se produljiti iz razloga utvrđenih odredbom članka 14. Zakona.

Članak 6.

Narodna knjižnica Virje uskrati će pristup informaciji iz razloga propisanih odredbom članka 8. stavka 2. Zakona.

Članak 7.

O zahtjevima, postupcima i odlukama o ostvarivanju prava na pristup informacijama Knjižnica vodi službeni upisnik sukladno Pravilniku o ustroju, sadržaju i načinu vođenja službenog Upisnika o ostvarivanju prava na pristup informacijama (NN 137/04).

Članak 8.

Ovu odluku izvršit će Ana Škvarić, dipl. Knjižničarka, ravnateljica Narodne knjižnice Virje – službenik za informiranje u Narodnoj knjižnici Virje.

Članak 9.

Katalog informacija objavit će se na oglasnoj ploči Narodne knjižnice Virje i na internetskim stranicama Općine Virje.

Članak 10.

Ova Odluka stupa na snagu danom donošenja.

Broj: 7/12

U Virju, 16. siječnja 2012. Ravnateljica:

 Ana Škvarić